[{"text_idx": "#000001", "text": "Tu\u0308rgi on riik, mis asub suvemo\u0303nude ja mere nautijate jaoks ideaalses asukohas Musta mere, Vahemere ja Egeuse mere vahel. Tu\u0308rgi rannajoone pikkus on umbes 7200 km. See rannajoon on va\u0308ga liigendunud, misto\u0303ttu seal asub palju ujumiseks ja merega seotud aktiivseks tegevuseks sobivaid lahtesid. Tu\u0308rgi peamistes rannikukuurortites on suvepa\u0308evade o\u0303hk parajalt soe (keskmine temperatuur 30\u00b0C\u201334\u00b0C) ning veetemperatuurid o\u0303hu omast vaid 3\u20136 kraadi jahedamad. Seeto\u0303ttu on loomulik, et Tu\u0308rgi on paljude turistide jaoks eeska\u0308tt rannamo\u0303nude nautimise piirkond."}, {"text_idx": "#000002", "text": "Tu\u0308rgi on siiski palju enamat kui meri ja rannad. Sellel maal on va\u0308ga rikkalik ajaloo- ja kultuuripa\u0308rand. Piirkonna ajaloolised vaatamisva\u0308a\u0308rsused on seotud nii Vana-Kreeka, Vana-Rooma, Bu\u0308tsantsi keisririigi, araablaste Kalifaadi kui ka Ottomani impeeriumiga. Va\u0308ga populaarsed on Tu\u0308rgi turud ja laiemalt mitmesugused ostukohad. Euroopa ja Aasia piirile ja\u0308a\u0308v Istanbul kuulub aga kogu maailmas ko\u0303ige populaarsemate turismilinnade hulka."}, {"text_idx": "#000003", "text": "UNESCO maailmapa\u0308randi nimistusse kuulub Tu\u0308rgist 9 kultuurilist objekti ja 2 looduslik-kultuurilist objekti. Kultuurilised objektid on Trooja ajaloolise linna ala Tu\u0308rgi looderannikul, Safranbolu linn Tu\u0308rgi po\u0303hjaosas, Divrig\u0306i suur mos\u030cee ja haigla idapoolses keskosas, kunagise hetiidide riigi pealinna Hatus\u030ca varemed Tu\u0308rgi po\u0303hjapoolses keskosas, Istanbuli ajaloolised alad Tu\u0308rgi loodeosas, Nemrut Dag\u0306 ehk Nemruti ma\u0308gi koos sealsete suuremo\u0303o\u0303tmeliste ma\u0308lestussammastega Tu\u0308rgi kaguosas, C\u0327atalho\u0308yu\u0308k\u2019i neoliitikumi ala Tu\u0308rgi lo\u0303unaosas, Selimiye mos\u030cee ja selle sotsiaalne kompleks Edirne linnas Tu\u0308rgi Euroopa-osas, Xanthose ajalooline ala Tu\u0308rgi lo\u0303unarannikul koos Letoon\u2019i pu\u0308hamuga. Looduslik-kultuurilised objektid on Go\u0308reme rahvuspark koos Cappadocia ma\u0308gialaga Kesk-Tu\u0308rgis ning Hierapolis-Pamukkale ala Tu\u0308rgi edelaosas."}, {"text_idx": "#000005", "text": "Tu\u0308rgi asub valdavalt Aasia la\u0308a\u0308neosas Va\u0308ike-Aasia- ehk Anatoolia poolsaarel ja va\u0308hesel ma\u0308a\u0308ral Euroopa kagunurgas (Musta mere, Marmara mere ja Egeuse mere vahel). Tu\u0308rgi asub peamiselt 36. ja 42. po\u0303hjalaiuse vahel. Oma asukoha ja suuruse to\u0303ttu on seal seitse kliimaregiooni. Ko\u0303ige rohkem erinevad kliima poolest sisemaa ja rannikualad. Sisemaal on va\u0308ga ku\u0308lmad talved ning palavad ja kuivad suved, rannikul seevastu pehmemad talved ning palavad ja niisked suved."}, {"text_idx": "#000006", "text": "Parim ku\u0308lastusaeg on kevadel ja su\u0308gisel, sest siis on Vahemere ja Egeuse mere kallastel ilusad ilmad. Mustamere kuurortide parim ku\u0308lastus aeg on aprillist septembrini."}, {"text_idx": "#000007", "text": "Tu\u0308rgi keskosas Ankara piirkonnas on pa\u0308evased keskmised temperatuurid detsembrist veebruarini 4\u00b0C\u20137\u00b0C, ma\u0308rtsis ja novembris 12\u00b0C, aprillis ja oktoobris 17\u00b0C\u201320\u00b0C, mais 22\u00b0C, septembris 26\u00b0C ning juunist augustini 33\u00b0C\u201334\u00b0C.."}, {"text_idx": "#000008", "text": "Tu\u0308rgi loodenurgas Istanbuli piirkonnas on pa\u0308evased keskmised temperatuurid detsembrist ma\u0308rtsini 9\u00b0C\u201312\u00b0C, aprillis ja novembris 15\u00b0C\u201312\u00b0C, mais ja oktoobris 20\u00b0C\u201322\u00b0C ning juunist septembrini 26\u00b0C\u201329\u00b0C.."}, {"text_idx": "#000009", "text": "Tu\u0308rgi lo\u0303unarannikul Antalya piirkonnas on pa\u0308evased keskmised temperatuurid detsembrist veebruarini 15\u00b0C\u201316\u00b0C, ma\u0308rtsis 18\u00b0C, aprillis ja novembris 21\u00b0C\u201322\u00b0C, mais ja oktoobris 26\u00b0C\u201327\u00b0C ning juunist septembrini 31\u00b0C\u201334\u00b0C."}, {"text_idx": "#000010", "text": "Aastas on peaaegu 3000 pa\u0308ikeselist tundi, sh juulis ja augustis enam kui 350 pa\u0308ikeselist tundi."}, {"text_idx": "#000011", "text": "Eesti kodanikud vo\u0303ivad turismi eesma\u0308rgil Tu\u0308rki reisida viisavabalt. Viisavabalt saab Tu\u0308rgis viibida kuni 90 pa\u0308eva poole aasta jooksul. Muudel eesma\u0308rkidel Tu\u0308rki reisimisel (o\u0303ppimine, to\u0308o\u0308, rahvusvahelised autojuhid, perega taasu\u0308hinemine jms) vajab isik eesma\u0308rgikohast viisat vo\u0303i elamisluba."}, {"text_idx": "#000012", "text": "Eesti turismifirmade reisikorraldajad peavad enne to\u0308o\u0308le asumist Tu\u0308rki taotlema Tallinna Tu\u0308rgi saatkonnast nn tour-operator viisa. Vaid sellise viisa alusel on o\u0303igus Tu\u0308rgis taotleda elamisluba to\u0308o\u0308tamiseks."}, {"text_idx": "#000013", "text": "Eesti mittekodanikust elanikud vajavad Tu\u0308rki sisenemiseks viisat, mida saab taotleda Tu\u0308rgi saatkonnast."}, {"text_idx": "#000014", "text": "Enam informatsiooni Tu\u0308rgi Suursaatkonnast Tallinnas."}, {"text_idx": "#000015", "text": "U\u0308ldiselt on Tu\u0308rgis rahulik. Samas terrorismi ohu to\u0303ttu va\u0308lisministeerium ei soovita reisida Ida- ja Kagu-Tu\u0308rgisse, kus on toimunud valitsuse terrorismivastased operatsioonid. Va\u0308listada ei saa ohtu ka mujal Tu\u0308rgis. Terroriakte on toimunud Istanbulis, Izmiris ja Mersinis."}, {"text_idx": "#000016", "text": "Soovitame olla ettevaatlik turistide poolt ku\u0308lastatavates rahvarohketes kohtades, kaubanduskeskustes, turgudel, minibussides (dolmus\u030c), metroos. Avalikes hoonetes ja kaubanduskeskustes peab ja\u0308rgima ohutusno\u0303udeid. Va\u0308ga tavaline on kottide la\u0308bivalgustamine ja metallidetektorite kasutamine. Tu\u0308rgi valitsus rakendab ko\u0303iki ettevaatusabino\u0303usid tagamaks riigis viibivatele turistide turvalisus."}, {"text_idx": "#000017", "text": "Enne reisile minekut on soovitav registreerida oma ajutiselt va\u0308lisriigis viibimine."}, {"text_idx": "#000018", "text": "Turismi eesma\u0308rgil vo\u0303ib Tu\u0308rgis isikliku autoga reisida kuni 6 kuud. Auto tuleb piiril registreerida."}, {"text_idx": "#000020", "text": "Tu\u0308rgi tollieeskirjade kohaselt vo\u0303ib Tu\u0308rki saabudes tuua maksuvabalt isiklikuks kasutamiseks:"}, {"text_idx": "#000022", "text": "100 cc 1 pudel vo\u0303i"}, {"text_idx": "#000023", "text": "Parfu\u0308u\u0308mid (max. 120 ml) 5 tu\u0308kki"}, {"text_idx": "#000024", "text": "suhkrust tehtud magusatooted 1 kg"}, {"text_idx": "#000026", "text": "Ta\u0308navakuritegevus ei ole Tu\u0308rgis levinud. Siiski tuleb isiklike asjadega ta\u0308helepanelik olla turismipiirkondades ja suurlinnades (Istanbulis, Antalyas, Alanyas jt Vahemerea\u0308a\u0308rsetes kuurortides). Diskoteekides, restoranides ja baarides ei tasu ja\u0308tta joogiklaase ilma ja\u0308relvalveta. Turismipiirkondades on esinenud ka pangakaartide vargusi. Seeto\u0303ttu on soovitav ja\u0308lgida, et pangakoodi sisestamine ei oleks ko\u0303rvalseisjale na\u0308htav. Samuti ei tasu usaldada pangaautomaadi to\u0303rke korral abipakkujaid. Kindlasti on soovitav olla ta\u0308helepanelik pimedal ajal turismimagnetite la\u0308heduses."}, {"text_idx": "#000027", "text": "Ta\u0308nu esinenud passivargustele palume eriti Istanbuli reisijail po\u0308o\u0308rata ta\u0308helepanu passi turvalisele hoidmisele. Passi varguse vo\u0303i kaotamise korral tuleb po\u0308o\u0308rduda kohapeal politseisse, kus vormistatakse raport passi varastamise/kaotamise kohta. Tu\u0308rgist lahkumisel tuleb esitada politseiraport piiriametnikule. Samuti kontakteeruda suursaatkonnaga Ankaras vo\u0303i aukonsulitega Tu\u0308rgis, kus va\u0308ljastatakse tagasipo\u0308o\u0308rdumistunnitus Eestisse naasmiseks. Inglise keele oskus Tu\u0308rgis on tagasihoidlik ning ametivo\u0303imude poolt va\u0308ljastatakse ainult tu\u0308rgikeelseid dokumente. Et va\u0308ltida hilisemaid arusaamatusi, on soovitav enne dokumentide allakirjutamist paluda endale inglise keelset to\u0303lget (kasvo\u0303i suulist)."}, {"text_idx": "#000028", "text": "Liikluses sa\u0308ilitada u\u0308lim ta\u0308helepanelikkus. Enamus avariisid on po\u0303hjustatud kiiruse u\u0308letamisest ning liiklusreeglite eiramisest. Jalaka\u0308ijana teed u\u0308letades veenduge, et autojuhid peavad kinni punasest fooritulest ja jalaka\u0308ija o\u0303igusest u\u0308leka\u0308igurajal. Samas on Tu\u0308rgis maanteed (kiirteed) va\u0308ga heas korras ning bussiu\u0308hendus eri linnade vahel va\u0308ga hea."}, {"text_idx": "#000029", "text": "Va\u0308lismaalastesse suhtutakse Tu\u0308rgis ku\u0308lalislahkelt. Islamiusk ei piira riietumistavasid, kuid liiga napp ja paljastav riietus vo\u0303ib a\u0308ratada asjatut negatiivset ta\u0308helepanu. Suhtumine riietumisstiili ja tunnete va\u0308ljendamisse avalikus kohas erineb ma\u0308rgatavalt Tu\u0308rgi eri piirkondades. Islamiusu pu\u0308hakodasid, mos\u030ceesid, ku\u0308lastades ja\u0308rgida kohalikke kombeid (sisenedes vo\u0303tta jalast va\u0308lisjalano\u0303ud, naistel katta pea ra\u0308tikuga jms)."}, {"text_idx": "#000030", "text": "Tervishoid. Suurtes linnades ja kuurortites ei ole kvalitseetse arstiabiga probleeme, maapiirkondade tervishoiuteenused on sageli puudulikud."}, {"text_idx": "#000031", "text": "Tu\u0308rgis viibides on soovitav juua ainult pudelivett. Eriti suvise kuumusega po\u0308o\u0308rata ta\u0308helepanu toidu kvaliteedile. Operatiivne info Tervisekaitseinspektsiooni ja Maailma Tervishoiuorganisatsiooni, kodulehel."}, {"text_idx": "#000032", "text": "Suitsetamine on avalikes kohtades ja restoranide siseruumides keelatud."}, {"text_idx": "#000033", "text": "Tu\u0308rgi asub seismiliste alade piirkonnas, mis vo\u0303ib po\u0303hjustada maava\u0308rinaid. Viimane suurem maava\u0308risemine toimus 1999. aastal Izmitis, no\u0303udes u\u0308le 17 000 inimohvri."}, {"text_idx": "#000036", "text": "Juulis ja augustis kerkib Tu\u0308rgis temperatuur sageli u\u0308le +40\u00b0 C (keskmine pa\u0308evane temperatuur suvel + 36\u00b0). Enne reisi soovitame vanematel ja ravimeid vo\u0303tvatel inimestel konsulteerida oma arstiga."}, {"text_idx": "#000038", "text": "Tu\u0308rgis reisivatele Eesti kodanikele kehtivad Tu\u0308rgi seadused \u2013 seaduse mitte tundmine ei vabasta selle ta\u0308itmisest (ka esmakordse seaduse rikkumise eest vo\u0303ib saada kinnipidamise aastateks). Seda tuleb meeles pidada, sest karistused, na\u0308iteks uimastikuritegude osas vo\u0303ivad olla oluliselt karmimad kui Eestis."}, {"text_idx": "#000039", "text": "Antiigi va\u0308ljavedu Tu\u0308rgist ilma ostudokumendi ja eriloata ei ole lubatud."}, {"text_idx": "#000041", "text": "Tu\u0308rklased suhtuvad oma maasse ja lippu va\u0308ga lugupidavalt \u2013 va\u0308lismaalaselt oodatakse sarnast ka\u0308itumist."}, {"text_idx": "#000042", "text": "Eesti kodanikud saavad viisavabalt Tu\u0308rgis viibida kuni 90 pa\u0308eva poole aasta jooksul. Riiki sisenedes ja\u0308lgida kindlasti, et passikontroll piiril lo\u0308o\u0308b passi ka riiki sisenemise kuupa\u0308evaga templi \u2013 maalt lahkumisel tekitab nimetatud templi puudumine va\u0308ga palju asjatut sekeldust. Samuti ja\u0308lgida, et Tu\u0308rgis viibimine ei u\u0308letaks 90 pa\u0308eva \u2013 piiril arvestatakse pa\u0308evi va\u0308ga ta\u0308pselt ning trahvid on ko\u0303rged."}, {"text_idx": "#000044", "text": "U\u0308ksi reisivatelt alaealistelt vo\u0303idakse piiril ku\u0308sida vanemate/hooldaja notariaalselt kinnitatud no\u0303usolekut. Baarides ja o\u0308o\u0308klubides viibimine pole ilma ta\u0308iskasvanuta samuti lubatud. Alkoholi mu\u0308u\u0308mine alaealistele on keelatud."}, {"text_idx": "#000045", "text": "Kui riigis ei ole Eesti Vabariigi saatkonda ega konsulaati vo\u0303i kui vajate abi peale to\u0308o\u0308aega, po\u0308o\u0308rduge la\u0308himasse esimese Euroopa Liidu liikmesriigi esindusse vo\u0303i vo\u0303tke u\u0308hendust va\u0308lisministeeriumi valvekonsuli +372 53 01 9999 vo\u0303i valvesekreta\u0308riga +372 6 377 000."}, {"text_idx": "#000046", "text": "Vaktsiinisoovitused ko\u0303igi maade kohta siit \u2013 ."}, {"text_idx": "#000048", "text": "Infot usu- ja riigipu\u0308hade kohta leiate "}]